**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25. pantu un Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021. gada 18. marta sēdes protokollēmumu (prot. Nr. 28 42. §) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – protokollēmums Nr. 28) ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022. gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – informatīvais ziņojums) tabulai Nr. 1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – tabula Nr. 1).  Atbilstoši informatīvā ziņojuma tabulā Nr. 1 norādītajai informācijai Izglītības un zinātnes ministrija pieprasījusi līdzekļus 28 482 428 *euro* apmērā būvdarbiem augstas gatavības Izglītības un zinātnes ministrijas resora izglītības attīstības projektiem.  Saskaņā ar protokollēmuma Nr. 28 42. § 4. punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.  Vienlaikus protokollēmuma Nr. 28 42. § 6. punkts nosaka, ka tiek atbalstīti ar Covid-19 krīzes pārvarēšanu un ekonomikas atlabšanu saistīti augstas gatavības projekti, kuri ir vienreizēji, terminēti, to īstenošana tiek uzsākta 2021. gadā un tie ir pilnībā īstenojami līdz 2022. gada beigām, sasniedzot mērķi, ievērojot informatīvā ziņojuma tabulā Nr. 1 noteikto maksimālo finansējuma kopējo apmēru un sadalījumā pa gadiem, nerada vajadzību pēc papildus līdzekļiem turpmākajos gados un ministrijām jānodrošina minēto nosacījumu izpilde. Kā arī Izglītības un zinātnes ministrijas sagatavotais Ministru kabineta rīkojuma projekts ietver informāciju par finansējuma piešķiršanu informatīvā ziņojuma tabulā Nr. 1 ietvertajam Izglītības un zinātnes ministrijas augstas gatavības projektam, kas saistīts ar Covid-19 krīzes seku pārvarēšanu un ekonomikas atlabšanu, kurā ir jau izpildīts protokola Nr. 28 42. § 8. punktā minētais nosacījums par iepirkuma procedūru veikšanu.  Izglītības un zinātnes ministrija, ņemot vērā iepriekš minētos nosacījumus, ir apkopojusi informāciju par augstas gatavības projektiem, kas saistīti ar Covid-19 krīzes seku pārvarēšanu un ekonomikas atlabšanu. Šo pasākumu ietvaros paredzēts veikt investīcijas 530 868 *euro* apmērā Rēzeknes Tehnoloģiju akadēmijas Inženieru fakultātes ēkas remontdarbiem.  Rēzeknes Tehnoloģiju akadēmijas Inženieru fakultātes ēka tika nodota ekspluatācijā 2014.gada 6.maijā, būvdarbu kopējās izmaksas ir 6 512 377 *euro* (ERAF projekts).  Būvdarbu garantijas termiņš beidzās 2019. gada 6.maijā.  Būvniecības valsts kontroles birojs apsekojot ēku norādīja uz būtiskām problēmām ar ēkas tehnisko stāvokli un 2021. gada 17. februārī izsniedza Atzinumu par būves ekspluatācijas pārbaudi Nr. BIS-BV-15.1-2021-57, kurā norādīja “Lai novērstu lietošanas bīstamību - veikt atdalījušos plākšņu nostiprināšanu. Līdz brīdim, kad tiek novērstas minētās neatbilstības, veikt kritisko zonu norobežošanu un brīdinājumu izvietošanu.”  Fasādes remontdarbu atlikšana īsā laikā var radīt papildu drošības riskus ēkas ekspluatācijā – ne tikai fasādes plākšņu krišanas risku, bet arī paaugstinātas ugunsbīstamības risku, savukārt jumta remonta atlikšana rada laboratoriju telpu applūšanas risku.  Pēc Rēzeknes Tehnoloģiju akadēmijas pasūtījuma tika sagatavota apliecinājuma karte fasādes un jumta remontam un uz sagatavotās dokumentācijas pamata tika izsludināts atklāts konkurss par būvdarbu veikšanu.  Saskaņā ar atklātā konkursa "Fasādes un jumta remontdarbi", iepirkuma id.Nr. RTA 2021/1, rezultātiem būvdarbu izmaksas ir 523 003 *euro* (432 233,51 *euro* bez PVN).  Rēzeknes Tehnoloģiju akadēmija Inženieru fakultātes ēkas remontdarbu projekts ir ar saimniecisku darbību nesaistīts projekts. Laika posmā no 15.04.2010 līdz 31.10.2015. Rēzeknes Tehnoloģiju akadēmija īstenoja ERAF 3.1.2.1.1.apakšaktivitātes „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā, nodrošinot izglītības programmu apgūšanas iespējas arī personām ar funkcionāliem traucējumiem” projektu „Rēzeknes Augstskolas jaunas Inženieru fakultātes, laboratoriju būvniecība un iekārtu iegāde” (ar saimniecisku darbību nesaistīts projekts). Tā ietvaros Rēzeknes Tehnoloģiju akadēmija izbūvēja jaunu Rēzeknes Tehnoloģiju akadēmijas Inženieru fakultātes studiju korpusu ar laboratorijas telpām, iegādājās aprīkojumu un inženieru studijām nepieciešamās iekārtas. Iekārtas nav sertificētas, tās ir paredzētas pētnieciskiem nolūkiem. Projekta vispārīgais mērķis ir augstākās izglītības kvalitātes uzlabošana un pieejamības nodrošināšana studējošajiem ar funkcionālajiem traucējumiem Latgales reģionā un specifiskais mērķis – Rēzeknes Tehnoloģiju akadēmija inženieru fakultātes infrastruktūras modernizēšana, pielāgošana personām ar kustību traucējumiem un nodrošināšana ar iekārtām. Kopumā Rēzeknes Tehnoloģiju akadēmija pamatdarbībai lielākoties ir nesaimniecisks raksturs, bet atsevišķos gadījumos tai ir saimniecisks raksturs, tā saucamā papildinošā saimnieciskā darbība. Rēzeknes Tehnoloģiju akadēmijas pienākums nodalīt tās nesaimniecisko pamatdarbību no pamatdarbības ar saimniecisku raksturu, un pārējās darbības. Infrastruktūrā, kurā tiek veiktas investīcijas, ir pieļaujama papildinoša saimnieciska darbība ne vairāk kā 20 % apmērā no infrastruktūras gada jaudas platības, laika vai finanšu izteiksmē.  Ņemot vērā minēto, no valsts budžeta programmas „Līdzekļi neparedzētiem gadījumiem” nepieciešams finansējums 530 868 *euro* apmērā Rēzeknes Tehnoloģiju akadēmija Inženieru fakultātes ēkas remontdarbiem 2021. gadā.  Rēzeknes Tehnoloģiju akadēmija apliecina, ka līgumi, kuri izriet no pabeigtajām iepirkuma procedūrām, tiks noslēgti līdz š.g. 1. augustam un piešķirtais finansējums tiks apgūts līdz 2021. gada beigām.  Nepieciešamā finansējuma apliecinošie dokumenti:   |  |  |  |  | | --- | --- | --- | --- | | Nr.  p.k. | Pozīcijas nosaukums | Summa EUR (ar PVN) | Atsauce uz iepirkuma dokumentiem | | 1. | Rēzeknes Tehnoloģiju akadēmijas Inženieru fakultātes ēkas fasādes un jumta remontdarbi | 523 003 | Atklātā konkursa "Fasādes un jumta remontdarbi", iepirkuma id.Nr. RTA 2021/1, Iepirkuma komisijas sanāksmes protokols no 2021.gada 1.jūlija. | | 2. | Būvuzraudzība Rēzeknes Tehnoloģiju akadēmijas Inženieru fakultātes ēkas fasādes un jumta remontdarbiem | 4 235 | Cenu aptaujas “Būvdarbu būvuzraudzība objektā “Fasādes un jumta remontdarbi, Atbrīvošanas alejā 115 k-4, Rēzeknē””, cenu aptaujas Nr. 20.3./RTA 2021/32M, Iepirkumu komisijas protokols no 2021.gada 28.jūnija. | | 3. | Autoruzraudzība Rēzeknes Tehnoloģiju akadēmijas Inženieru fakultātes ēkas fasādes un jumta remontdarbiem | 3 630 | 2021.gada 29.jūnija līgums par autoruzraudzības pakalpojuma veikšanu. | |  | **KOPĀ** | **530 868** |  |   Izglītības un zinātnes ministrija veiks minēta augstas gatavības projekta uzraudzību investīciju amortizācijas periodā un, ja šīs augstas gatavības projekts amortizācijas periodā kļūs par projektu, kas saistīts ar saimnieciskās darbības veikšanu vai pārsniegs EK paziņojuma “Nostādnes par valsts atbalstu pētniecībai, izstrādei un inovācijai” (2014/C 198/01) 20. punktā norādīto papildinošās saimnieciskās darbības apjomu, Izglītības un zinātnes ministrija uzliks par pienākumu atbalsta saņēmējam, Rēzeknes Tehnoloģiju akadēmijai, atmaksāt Izglītības un zinātnes ministrijai šī projekta ietvaros saņemto nelikumīgo komercdarbības atbalstu atbilstoši Komercdarbības atbalsta kontroles likuma IV. un V. nodaļas nosacījumiem. Šī augstas gatavības projekta uzraudzībai tiks noteikts amortizācijas  periods atbilstoši Ministru kabineta 2018. gada 13. februāra noteikumu Nr. 87 „Grāmatvedības uzskaites kārtība budžeta iestādēs” 2. pielikumā „Pamatlīdzekļu kategorijas, grupas un apakšgrupas nolietojuma normu noteikšanai” noteiktajam. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Rēzeknes Tehnoloģiju akadēmija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, Rēzeknes Tehnoloģiju akadēmija |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 530 868 | 0 | 0 | 0 | 0 | 0 |
| 2.1. valsts pamatbudžets | 0 | 530 868 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -530 868 | 0 | 0 | 0 | 0 | 0 |
| 3.1. valsts pamatbudžets | 0 | -530 868 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +530 868 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rēzeknes Tehnoloģiju akadēmijas Inženieru fakultātes ēkas remontdarbu 2021. gadā kopējo izmaksu (530 868 *euro* ar PVN) detalizēts sadalījums:  1) Fasādes un jumta remontdarbi 523 003 *euro*;  2) Būvuzraudzība 4 235 *euro*;  3) Autoruzraudzība 3 630 *euro.*    Līdz 2021.gada beigām paredzēta Rēzeknes Tehnoloģiju akadēmijas Inženieru fakultātes ēkas fasādes un jumta remontdarbu veikšana.  No valsts budžeta programmas „Līdzekļi neparedzētiem gadījumiem” pieprasītais finansējums Rēzeknes Tehnoloģiju akadēmija Inženieru fakultātes ēkas fasādes un jumta remontdarbiem 2021. gadā plānots **530 868** *euro* apmērā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Atbilstoši protokollēmumā Nr. 28 lemtajam Rēzeknes Tehnoloģiju akadēmija Inženieru fakultātes ēkas remontdarbiem 2021. gadā nepieciešams finansējums 530 868 *euro* apmērā. Rīkojuma projekts tiks īstenots atbilstoši protokola Nr. 28 42. §4. un 12. punktā noteiktajam. | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| Projekts šo jomu neskar. | | | | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Rēzeknes Tehnoloģiju akadēmija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministre Anita Muižniece

Vīza: Valsts sekretārs Jānis Volberts

Laudere 67047895

[Marika.Laudere@izm.gov.lv](mailto:Marika.Laudere@izm.gov.lv)